Document ID: /roh_data/filtered/fineweb-2-filterrobots_roh.jsonl.gz/62340

En il nord da l'Australia han cumenzà las lavurs da rumida suenter il grev stemprà «Debbie». Tenor las autoritads èn anc adina passa 68'000 persunas senza electricitad e bleras vias serradas.
Il ciclon aveva furià il glindesdi cun spertadads da vent da fin 260 kilometers l'ura sur la regiun da costa da Queensland. La dimensiun exacta dals donns n'è anc betg clera.
Passa 1'000 gidanters èn en acziun tar las lavurs da rumida quellas vegnan però engrevgiadas entras la plievgia intensiva. Las autoritads averteschan d'inundaziuns.
RR novitads 08:00